**Skorocel najvyšší** (*Plantago altissima*) je rastlina z rodu skorocel. Na Slovensku je zákonom chránená so spoločenskou hodnotou 26,55 € za kus.

Výskyt
------

Ide sa o rastlinný druh, ktorého areál výskytu je obmedzený na juhovýchod Európy. Jeho severná hranica rozšírenia prechádza juhozápadným Rakúskom, Slovenskom a Maďarskom; južná hranica vedie koncom Balkánského polostrova. Na Slovensku vyrastá ojedinele na Záhorskej a Podunajskej nížine a to v okolí riek Moravy a Dunaja. Začiatkom 20. storočia rástla na Slovensku ešte asi na päťdesiatych lokalitách.

Opis
----

Vytrvalá rastlina dorastá priemerne do výšky 50 až 90 cm. Z pomerne dlhého, plazivého a len málo vetveného podzemku s tučnými 1 – 2 mm adventnými koreňmi vyrastá niekoľko listových ružíc, ktoré sú tvorené početnými kopijovitými listami rastúcimi vzpriamene. Listy bývajú dlhé 20 až 40 cm a široké 2 až 5 cm, dole sú zúžené do nožičky a na vrchole zahrotené, po obvode bývajú celistvé alebo oddelené zubaté, majú výraznú podlhovastú žilnatinu s piatymi až siedmymi žilkami a v mladosti sú porastené bielymi chĺpkami.

Pevné priame alebo oblúkovito prehnuté stvoly, vysoké 50 až 90 cm, sú hranaté (so 6 až 12 podlhovastými ryhami) a pritisnuto chlpaté. Na ich vrcholoch sú do hustých elipsovitých či valcovitých, 2 až 7 cm dlhých klasov osadené obojpohlavné kvety s asi 6 mm vajcovitými listami a ktoré sú na koncoch dlhé špicaté. Štyri suchoblanité, zašpicatené, roztrúseno chlpaté kališné lístky sú 4 mm dlhé a dva z nich sú zrastené. Rovnaký počet vajcovitých korunných listov tvoria trúbku, a ich hnedasté laloky sú 2,5 mm dlhé. Štyri hnedasté nitky tyčiniek dosahujú dĺžku 6 až 10 mm a nesú žlto-oranžové, 3 mm veľké peľnice. Ploidia druhu je 2n = 72.

Plodom je podlhovastá 4 mm tobolka s uťatým vrcholom. Obsahuje niekoľko, takmer 3 mm dlhých, červenohnedých lesklých semien.

Ekológia
--------

Miestom rastu skorocela najvyššieho sú vlhké a mokré lúky, taktiež aj občas zaplavované močiare prevažne aluviálneho charakteru. Najlepšie mu vyhovujú neutrálne až mierne alkalické piesčité a hlinito-piesčité pôdy v teplých, nížinatých oblastiach. Blízko morského pobrežia rastliny znášajú aj brakickú vodu.

Zámena
------

Zámena so *skorocelom kopijovitým var. sylvatica Pers.*, od ktorého sa odlišuje „dĺžkou podzemku a hrúbkou adventívnych koreňov".

Referencie
----------

1. ↑   *VESTNÍK, MINISTERSTVA ŽIVOTNÉHO PROSTREDIA SR* (Ministerstvo životného prostredia Slovenskej republiky), 2008, roč. XVI, čís. čiastka 6, s. 195. Dostupné online [cit. 2023-09-23]. ISSN 1335-1567.
2. 1 2  Chrtek J. sen. (2000): Plantago L. – jitrocel. – In: Slavík B. Chrtek J. jun. & Štěpánková J. (eds), Květena České republiky 6, p. 530–546, Academia, Praha.
3. ↑  DÍTĚ, Daniel. *BOTANY.cz: Jitrocel nejvyšší* [online]. O. s. Přírodovědná společnost, BOTANY.cz, rev. 2011-02-06, [cit. 2014-11-06]. Dostupné online.
4. ↑  GOLIAŠOVÁ, Kornélia. *Flóra Slovenska V/2: Skorocel najvyšší* [online]. VEDA, Vydavateľstvo Slovenskej akadémie vied, Bratislava, SK, [cit. 2014-11-06]. S. 569 – 571. Dostupné online. ISBN 80-224-0481-0. Archivované 2014-11-06 z originálu.
5. ↑  KOBRLOVÁ, Lucie. *Portál české flory: Květena: Plantago altissima* [online]. PřF, Univerzita Palackého, Olomouc, [cit. 2014-11-06]. Dostupné online. (po česky)
6. ↑  GRULICH, Vít. Red List of vascular plants of the Czech Republic: 3rd edition. *Preslia* (Botanický ústav, AV ČR, Průhonice), 2012, roč. 84, čís. 3, s. 631 – 645. Dostupné online [cit. 2014-11-06]. ISSN 0032-7786. (po anglicky)
7. ↑   *Catalogazione floristica per la didattica: Plantago altissima* [online]. Dipartimento di Biologia e Protezione delle Piante, Università di Udine, IT. Dostupné online. (po taliansky)

Iné projekty
------------

Commons
* Spolupracuj na Commons Commons ponúka multimediálne súbory na tému **Skorocel najvyšší**

Externe odkazy
--------------

* Plantago altissima L. 2021-06-18, Ebergassing, Rakúsko – fotky celej rastliny s podzemkom a adventnými koreňmi

Zdroj
-----

*Tento článok je čiastočný alebo úplný preklad článku Jitrocel nejvyšší na českej Wikipédii.*